CELEX: 62014FN0005
Language: el
Date: 2014-01-17 00:00:00
Title: Υπόθεση F-5/14: Προσφυγή-αγωγή της 17ης Ιανουαρίου 2014 — ΖΖ κατά Επιτροπής

22.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 85/27
            
         Προσφυγή-αγωγή της 17ης Ιανουαρίου 2014 — ΖΖ κατά Επιτροπής
   (Υπόθεση F-5/14)
   2014/C 85/47
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωπος: É. Boigelot, δικηγόρος)
   
      Καθής-εναγομένη: Επιτροπή
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως της Επιτροπής περί παύσεως του προσφεύγοντος-ενάγοντος δυνάμει του άρθρου 9, παράγραφος 1, στοιχείο η', του παραρτήματος IX του ΚΥΚ χωρίς μείωση των συνταξιοδοτικών του δικαιωμάτων κατόπιν εσωτερικής έρευνας κινηθείσας κατόπιν έρευνας της OLAF κατά επιχειρήσεως, καθώς και αίτημα αποζημιώσεως προς αποκατάσταση της υλικής ζημίας και ικανοποίηση της ηθικής βλάβης του προσφεύγοντος-ενάγοντος.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 16ης Οκτωβρίου 2013, που κοινοποιήθηκε στην κατοικία του προσφεύγοντος-ενάγοντος στις 18 Οκτωβρίου 2013 από την Υπηρεσία Ασφάλειας της Επιτροπής, την οποία έλαβε η τριμερής ΑΔΑ στην υπόθεση CMS 12/042 και σύμφωνα με την οποία «ο ΖΖ παύεται κατ’ εφαρμογήν του άρθρου 9§1, στοιχείο η', του ΚΥΚ χωρίς μείωση των συνταξιοδοτικών δικαιωμάτων του», «με έναρξη ισχύος από τον επόμενο μήνα της ημερομηνίας υπογραφής της»·
            
         
               —
            
            
               να υποχρεώσει την Επιτροπή να καταβάλει αποζημίωση λόγω ηθικής βλάβης, βλάβης της υγείας και της οικογένειας, καθώς και επαγγελματικής και υλικής ζημίας και βλάβης της σταδιοδρομίας του προσφεύγοντος-ενάγοντος, εκτιμώμενη προσωρινώς σε ένα ευρώ έναντι ποσού εκτιμωμένου, υπό την επιφύλαξη αυξήσεως ή μειώσεως κατά τη διάρκεια της δίκης, σε 33 000 ευρώ·
            
         
               —
            
            
               εν πάση περιπτώσει, να καταδικάσει την καθής-εναγομένη στο σύνολο των δικαστικών εξόδων, σύμφωνα με το άρθρο 87, παράγραφος 1, του Κανονισμού Διαδικασίας του Δικαστηρίου Δημόσιας Διοίκησης.